Nr. L 158/4 De Europæiske Fællesskabers Tidende 22. 6. 91 RÅDETS FORORDNING (EØF) Nr. 1758/91 af 17. juni 1991 om ændring af forordning (EØF) nr. 599/91 om oprettelse af en kreditgaranti med henblik på at sikré eksporten af landbrugsprodukter og fødevarer fra Fællesskabet til Sovjetunionen RÅDET FOR DE EUROPÆISKE FÆLLESSKABER HAR — y under henvisning til Traktaten om Oprettelse af Det Europæiske Økonomiske Fællesskab, særlig artikel 113 og 235, under henvisning til forslag fra Kommissionen, under henvisning til udtalelse fra Europa-Parlamentet ()), og ud fra følgende betragtning: Ved forordning (EØF) nr. 599/91 (?) blev der indført en kreditgaranti til fordel for Sovjetunionen med henblik på at gøre det muligt for dette land at importere landbrugs- produkter og fødevarer fra Fællesskabet ; på anmodning af modtagerlandet bør de oprindeligt fastsatte betingelser for tilbagebetaling af lånene ændres for at tage hensyn til tidligere indgåede forpligtelser — [ ! UDSTEDT FØLGENDE FORORDNING : Artikel 1 Artikel 3 i forordning (FØF) nr. 599/91 affattes således : »Årtikel 3 Den kredit, hvis tilbagebetaling garanteres, udgør maksimalt 500 mio. ECU. Tilbagebetalingen sker i tre lige store rater, henholdsvis 20, 31 og 42 måneder efter undertegnelsen af den i artikel 2 omhandlede aftale. Renterne betales hver sjette måned. Den første betaling af renter sker seks måneder efter udløbet af trækningsfristen. For den af Fællesskabet. garanterede kredit stilles der garanti for betaling og overførsel af et sovjetisk organ, som har beføjelse til at dække hovedrisikoen og til at overføre valuta. Den periode, i hvilken kreditten kan udnyttes; udgør højst seks måneder fra datoen fra undertegnelsen af ovennævnte aftale. Trækningen på lånet kan ske i. rater. Udbetalingen af disse rater er afhængig af, i hvilket omfang Sovjetunionen opfylder bestemmel- serne i ovennævnte aftale og de betingelser, der er foreskrevet for ydelsen af garantien.« Artikel 2 Denne forordning træder i kraft dagen efter offentliggø- trelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Luxembourg, den 17. juni 1991. () EFT nr. C 158 af 17. 6. 1991. () EFT nr. L 67 af 14. 3. 1991, s. 21. På Rådets vegne J. F. POOS Formand